Hyns-Horn Ethen Lannstefan

Hyns-horn kledhrennow kul 1 tros-hys 11 1/2 meusva (597 mm) yw an Hyns-Horn Ethen Lannstefan () a ober dhyworth an dre Lannstefan yn Kernow. Byldyes yw an hyns-horn war weli-kledhren an Hyns-Horn Kernow North hag ev a bon rag 2 1/2 mildir dhe Velinnowyth, ple'ma park godrev.

 Istori 

 Hyns-horn Geyj Savonek 
An kensa hyns-horn dhe dhrehedhes Lannstefan veu an Hyns-Horn Lanstefann ha Dewnans Soth a ygeris yn 1865 dhyworth Lannstefan dhe Aberplymm, wosa henna denys veu an hyns-horn yn Hyns-Horn an West Bras. An Hyns-Horn Loundres ha Soth West a ygeris y hyns-horn dhyworth Dibarthva Halwill, ystyn dhe Lannwedhenek yn rannow y'n 1890ow, ha wosa henna rann an Hyns-Horn Soth. Orth aga amal veu an dhew worsav Lannstefan: Gorsav HaWB a dhegeas yn 1962 ha gorsav an HS yn 1966.

 Hyns-Horn Kledhrennow Kul 
Yn 1965, Nigel Bowman a sawyas an lokomotyv-ethen "Lilian" dhyworth Mengleudh Leghen an Penrhyn yn Kembra North hag hy daswul dh'y ji yn Surrey. Wosa henna, ev a dhalathas ow hwilas le dhe vyldya hyns-horn dhe oberi y lokomotyv hag ev a wrug dewis Lannstefan yn 1971, wosa ow tybi a-dro dhe rann an weli-kledhren dhyworth Guildford dhe Horsham ha'n Hyns-Horn Lyton & Barnstaple. Prenas an weli-kledhren a dhuryas lower a vledhennow ha'n kensa rann a ygeris Dy'gol Stefan 1983. Ystynys o an hyns-horn yn rannow, yth esa'n ygeryans diwettha dhe Velinnowyth yn 1995 ow tri an hyns-horn dh'y hys kesres a 2 1/2 mildir.

 Lokomotyvyow 
Oberys gans lokomotyv-ethen yw pub tren poblek, mes devnydhys yw an lokomotyvyow-motor rag hwel mentons. 

 Lokomotyvyow-ethen 
NiverHanowBylderEghenNiver HwelByldyesDallathvosMerkyansowLilianHunslet0-4-0 TD3171883Mengleudh Penrhyn Boyler nowydh desedhys yn 1993 ha tender addyes yn 2008. CovertcoatHunslet0-4-0 TD6791898Mengleudh DinorwikKab ha tender addyes dhe Lannstefan.VelinheliHunslet0-4-0 TD4091886Mengleudh DinorwikPiwys yn privedh gans James Evans, ex-Hyns-Horn Nans Enni. DorotheaHunslet0-4-0 TD7631901Mengleudh DorotheaGwithys dre 22 bledhen gans Kay Bowman, kensa ethenyans yn mis Du 2011 hag entra servis yn 2012. 89PerseveranceC. Parmenter2w-2TBP[1]
0-2-2TBP2004Byldyes war jassis Hudson.

 Lokomotyvyow-motor 
NiverHanowBylderEghenNiver HwelByldyesDallathvosMerkyansow38English Electric2w-2-2-2wRE7611930Hyns-Horn an Sodhva BostDisplegyes yn gwithti.42English Electric2w-2-2-2wRE1930Hyns-Horn an Sodhva BostDhe vos eylvyldyes avel bogi-power kledhrengarr. Motor Rail4wDM56461933Grove Heath, Ripley, SurreyN. Bowman4wBER1986Trolli HwithransLaunceston SR4wDER2004Trolli Hwithrans

 Kochys ha karvenow 
Yma peswar koch dhe'n hyns-horn. Bylydes dhe Lannstefan o pub unn. Yma lower a garvenow boks, legh ha karvenow a omhwel. 

 Towlow 
Towl termyn hir yw rag an hyns-horn dhe ystyn gan diw vildir dhe'n wig Egloskeri, owth ynkorfora hyns-dewrosa nowydh.

Klass:Hensyow horn Kernow